b'\n_START_ARTICLE_\nHrvatski domobran (dru\xc5\xa1tvo)\n_START_PARAGRAPH_\nUdruga ratnih veterana Hrvatski domobran hrvatska je udruga.\n_START_SECTION_\nPovijest\n_START_PARAGRAPH_\nUdruga je osnovana 27. sije\xc4\x8dnja 1991. godine u Zagrebu sa ciljem provo\xc4\x91enja pravne i socijalne za\xc5\xa1tite i ostvarivanja prava ranjenika i ratnih invalida Drugog svjetskog rata za pripadnike Hrvatske domovinske vojske i njihove nasljednike i potomke. Tako\xc4\x91er skrbi oko pronala\xc5\xbeenja, obilje\xc5\xbeavanja, dostojanstvenog odr\xc5\xbeavanja i za\xc5\xa1tite grobi\xc5\xa1ta poginulih i pogubljenih  pripadnika Hrvatske domovinske vojske i civilnih \xc5\xbertava tijekom Drugog svjetskog rata, na kri\xc5\xbenome putu i na drugim mjestima, kao i pripadnika Hrvatskih oru\xc5\xbeanih snaga iz Domovinskog rata, te svih koji su tijekom povijesti svojim \xc5\xbeivotima, djelovanjem ili mu\xc4\x8deni\xc4\x8dkom smr\xc4\x87u dali pozitivan doprinos hrvatskoj domovini.\n_START_SECTION_\nUstroj\n_START_PARAGRAPH_\nUdruga u \xc4\x8detrdesetak ogranaka okuplja vi\xc5\xa1e tisu\xc4\x87a \xc4\x8dlanova i djeluje na podru\xc4\x8dju Republike Hrvatske i u iseljeni\xc5\xa1tvu. Organizira kulturne, prosvjetne i druge priredbe, predavanja, izlo\xc5\xbebe i prigodne proslave. Izdaje \xc4\x8dasopis Hrvatski domobran. Zaslu\xc5\xbenim pojedincima dodjeljuje odli\xc4\x8dja: spomen medalju "Hrvatskoj vjerni sinovi" , spomen medalju "Hrvatski domoljub" i spomen znak "Bleiburg"._NEWLINE_Predsjednik udruge od 2014. godine je Nikola Mati\xc4\x8di\xc4\x87.'